આ વિસ્ફોટ આત્મઘાતી હુમલાખોરો (સ્યુસાઇડ બોમ્બર્સ) દ્વારા કરવામાં આવ્યો છે. પોલીસ સૂત્રોના જણાવ્યા અનુસાર આ વિસ્ફોટમાં મોટા ભાગે બાળકો ઘાયલ થયા છે. આ બાળકો પાસેની મસ્જિદમાં ધાર્મિક અભ્યાસ માટે આવ્યા હતા. પ્રાથમિક માહિતી અનુસાર આ બોમ્બ વિસ્ફોટમાં 16થી વધારે લોકો ઘાયલ થયા છે. જ્યારે 3થી વધારે લોકો મૃત્યુ પામ્યા છે. આ ઘટનામાં જલાલાબાદ પોલીસના 3 જવાનો પણ ઘાયલ થયા છે. અધિકારીઓના જણાવ્યા અનુસાર મૃત્યુઆંક અને ઘાયલોની સંખ્યા વધી શકે છે.